Tájékoztatjuk a Tisztelt Állományt, hogy a **Magyar Kormánytisztviselői Kar** (a továbbiakban: MKK), a **Magyar Rendvédelmi Kar** (a továbbiakban: MRK) és a **Lőtér Kft.** (a továbbiakban: Lőtér) **közötti együttműködés alapján, a Lőtér**

**10% kedvezményt biztosít**

**a honlapján szereplő élménylövészeti csomagok, továbbá az egyéb szolgáltatások (pl.: agyaggalamb-lövészet, vadászfegyver-belövés, maroklőfegyveres lövészet, karabélylövészet, lövészeti oktatás stb.) árából**

1. **az MRK tagsága** [a rendvédelmi feladatok ellátó szervek hivatásos állományának szolgálati jogviszonyáról szóló 2015. évi XLII. törvény 291. § (1) bekezdése alapján a rendvédelmi szervvel hivatásos szolgálati viszonyban, rendvédelmi igazgatási alkalmazott jogviszonyban álló személyek, szerződéses határvadászok, a Nemzeti Adó- és Vámhivatal pénzügyőri státuszú foglalkoztatottai], **valamint az MRK saját alkalmazottai**,
2. **az MKK tagsága** [a kormányzati igazgatásról szóló 2018. évi CXXV. törvény 3.§ (1) bekezdés c) pontja szerinti kormánytisztviselők és a Nemzeti adó- és Vámhivatal személyi állományának jogállásáról szóló 2020. évi CXXX. törvény 2.§ (1) bekezdés a) pont aa) alpontja szerinti tisztviselői státuszú foglalkoztatottak], **valamint az MKK saját alkalmazottai**, továbbá
3. **a rendvédelmi szervek** (rendvédelmi) **nyugdíjas igazolvánnyal rendelkező volt munkatársai**

(a továbbiakban: Jogosult) részére.

**Egyéb kikötés:**

* A Lőtér a kedvezményt kiterjeszti a Jogosultak családtagjaira, ismerőseire is azzal a kikötéssel, hogy egy Jogosult egy látogatás/vásárlás alkalmával maximum 5 fő számára érvényesítheti a saját jogán a fenti kedvezményt.
* A kedvezmény más kedvezménnyel nem vonható össze, érvényes az aláírástól visszavonásig.
* A kedvezmény minden esetben a Lőtér saját szolgáltatásaira vonatkozik, minden egyéb közvetített szolgáltatásra a kedvezmény nem érvényes.
* A Kedvezményes szolgáltatást csak 18 éven felüliek vehetik igénybe.

**Vásárlás a Budakeszi Lőtéren:**

Az egyéb szolgáltatásokra (pl.: agyaggalamb-lövészet, vadászfegyver-belövés, maroklőfegyveres lövészet, karabélylövészet, lövészeti oktatás stb.) vonatkozó kedvezmény érvényesítésére a szolgáltatás igénybevételekor van mód. Telefonon kell időpontot foglalni a fenti szolgáltatásokra. A Budakeszi Lőtérre való megérkezéskor a recepciónál minden esetben jelezni és igazolni kell a kedvezmény igénybevételének jogosultságát.

A kedvezményre való jogosultság igazolása hiányában a kiválasztott élménylövészeti csomag/szolgáltatás csak teljes áron vehető igénybe.

A megvásárolt élménylövészeti csomag(ok)/szolgáltatás(ok) lőgyakorlati részéből **kizárható** az a személy:

* aki a lőgyakorlaton való részvételhez és regisztrációhoz szükséges, érvényes személyazonosításra alkalmas okmányt (személyi igazolvány, vezetői engedély vagy útlevél) a helyszínen nem mutatja be;
* aki a Felelősségvállalási Nyilatkozatban foglaltaknak nem felel meg, vagy annak aláírását megtagadja;
* aki a „Biztonsági Eligazításon” nem vesz részt;
* aki a Lőtérszabályzatban foglaltakat ismételten, vagy súlyosan megszegi.

Kedvezmény felhasználási helye: **Budakeszi Lőtér – 2040. Budaörs, Gyár utca 052/2. Hrsz.**

**Webshopban történő vásárlás esetén a partnerkód a tagozatok alelnökeinél található.**

A webshop elérhetősége: <https://loterkft.hu/>